b'\n_START_ARTICLE_\nJanko Kralj (publicist)\n_START_SECTION_\n\xc5\xbdivljenjepis\n_START_PARAGRAPH_\nJanko Kralj je ljudsko \xc5\xa1olo obiskoval v Dornberku. Gimnazijo je \xc5\xa1tudiral v Gorici, pravo v Gradcu, Zagrebu, Ljubljani in Padovi, kjer je 1925 doktoriral \xc5\xbee kot \xc5\xa1tudent je v Ljubljani objavljal dalj\xc5\xa1e dija\xc5\xa1ke \xc4\x8dlanke v katoli\xc5\xa1kem dija\xc5\xa1kem glasilu Zora, katerega je bil med letoma 1919 in 1920 tudi urednik. Po vrnitvi na gori\xc5\xa1ko pa je objavljal v Socialni misli (1922\xe2\x80\x931923). Opredelil se je za t. i. kr\xc5\xa1\xc4\x8danskosocialno smer, njegovi \xc4\x8dlanki in razprave pa so bili posve\xc4\x8deni vpra\xc5\xa1anjem naroda ter socialnim in idejnim nasprotjem v dru\xc5\xbebi. V Gorici se je posvetil predvsem publicisti\xc4\x8dnemu in prevajalskemu delu bil pa je tudi urednik Gori\xc5\xa1ke stra\xc5\xbee (1924) in od 1927 tajnik Katoli\xc5\xa1kega tiskovnega dru\xc5\xa1tva v Gorici. Sodeloval je pri gori\xc5\xa1kem Ljudskem koledarju za leto 1924, Na\xc5\xa1em \xc4\x8dolni\xc4\x8dku, Jadranskem almanahu 1923 in 1924, zadnjega je tudi uredil. Spisal je bro\xc5\xa1uro Boji malega narod (1924) ter uredil 1. zvezek Socialne \xc4\x8ditanke (1926). Veliko je pisal o pojavu komunizma, sprva povsem stvarno in analiti\xc4\x8dno, kasneje pa je postal v politi\xc4\x8dnem smislu njegov velik nasprotnik. V decembru 1928 so ga italijanske oblasto obsodile in za 5 let konfinirale na Liparskih otokih.\n_START_SECTION_\nPoliti\xc4\x8dno delo\n_START_PARAGRAPH_\nPred drugo svetovno vojno je sodeloval pri ilegalnem obnavljanju slovenske katoli\xc5\xa1ke stranke, zaradi svoje konservativne usmerjenosti pa je bil odrinjen od vodstva Narodnega sveta. Med vojno se je povezal z vodstvom SLS v Ljubljani in se odlo\xc4\x8dno postavil proti NOB oziroma KPS. Na Primorskem je organiziral Slovensko legijo in pokrajinsko Slovensko zavezo. Po kapitulaciji Italije je odpotoval v Rim kjer je konec decembra 1944 umrl.'